Eurabia

pienoiskuva|Islam Euroopassa 2020.
Eurabia on äärioikeistolainen poliittinen uudissana, joka on muodostettu sanoista Eurooppa ja Arabia. Se viittaa salaliittoteoriaan, jonka mukaan islaminuskoisesta väestöstä tulee Euroopassa muutaman sukupolven kuluessa enemmistö maahanmuuton ja korkean syntyvyyden seurauksena. Salaliittoteorialla on arvovaltaisia kannattajia akateemisessa maailmassa.

 Eurabia-teoria   
Käsitteen teki tunnetuksi egyptiläissyntyinen Gisèle Littman (salanimellä Bat Ye’or), joka viittasi sillä kirjassaan Eurabia: The Euro-Arab Axis (2005) eurooppalaisten ja arabimaiden oletettuun ulkopoliittiseen yhteistyöhön, jota hän piti tavoitteiltaan amerikkalaisvastaisena ja antisionistisena. Termin hän lainasi Eurabia-nimisestä aikakauskirjasta, jota julkaisi eurooppalais-arabialainen ystävyyskomitea ”European Committee for Coordination of Friendship Associations with the Arab World”.

Eurabia-teoksen esittelytekstin mukaan kirja käsittelee Euroopan muuttumista ”Eurabiaksi” eli arabimuslimimaailman kulttuuriseksi ja poliittiseksi liitännäiseksi, joka on antikristillinen, länsivastainen, amerikkalaisvastainen ja antisemitistinen. Muodonmuutosta ajanut instituutio on Bat Ye’orin mukaan euro-arabialainen dialogi, jonka eurooppalaiset ja arabialaiset poliitikot sekä intellektuellit kehittivät 1900-luvun viimeisinä vuosikymmeninä.

Bat Ye’or perustelee kirjassa käsitystä, jonka mukaan arabimaailma teki vuoden 1974 tienoilla Euroopan unionin kanssa ja Ranskan johdolla sopimuksen, jossa öljyn saannin turvaamisen ja terrorismilta suojelun vastapainoksi Eurooppa suuntaa ulkopolitiikkansa uudelleen arabien asian tukemiseen. Euroopan tuli vetää pois tuki Israelilta ja toimia sen tuhoamiseksi; Euroopan tuli avata ovensa muslimimaista tuleville maahanmuuttajille ja hyväksyä heidät ilman kulttuurista integroitumista; Euroopan tuli muuttaa kulttuurinen suuntautumisensa myönteiseksi islamille.Kankkonen, 2008, s. 187–188

Myös italialainen toimittaja Oriana Fallaci käytti sanaa ”Eurabia”. Vuonna 2005 hän lausui, että ”Eurooppa ei ole enää Eurooppa. Se on Eurabia, islamin siirtomaa, jossa islamilainen invaasio etenee paitsi fyysisesti myös henkisesti. Antautuminen valloittajien edessä on myrkyttänyt demokratian. Tällä on ilmeisiä seurauksia sananvapaudelle ja koko vapauden käsitteelle.”Kankkonen, 2008, s. 188

 Vastaanotto 
Bat Ye’orin kirja on saanut sekä kielteistä että myönteistä palautetta. 

 Arvostelua 
Bat Ye’orin kriitikot eivät ole niinkään arvioineet Eurabia-teorian faktapohjaa, kuin kiinnittäneet huomiota sen kannattajiin sekä teorian yhtäläisyyksiin antisemitismin kanssa. Kriitikkojen mukaan teorian kannattajat ovat äärioikeistolaisia.  

Bat Ye’orin väitteitä Euroopan johdon ja islamilaisten maiden hallitusten yhteistyöstä on pidetty salaliittoteoriana. Freelancekirjoittaja Toby Archerin mukaan se on suosittu muslimi- ja maahanmuuttovastaisessa vastajihadistisessa liikkeessä, johon myös Norjan vuoden 2011 joukkomurhan tekijä Anders Behring Breivik kuului. Archerin mukaan vastajihadistit eivät suoraan yllyttäneet väkivaltaan, mutta katsoivat, että konflikti olisi väistämätön, mikä riitti osoittamaan tien Behringille.

ICCT:n tutkija Arun Kundnanin mukaan Eurabia-teoria täyttää jihadinvastaisen liikkeen ”rakenteellisen tarpeen” salaliittoteorialle. Kundnani vertaa Eurabia-käsitettä Siionin viisaitten pöytäkirjoihin. Saman rinnastuksen esitti historian lehtori Reza Zia-Ebrahimi, jonka mukaan "nämä kaksi tekstiä osoittavat hämmästyttävän samankaltaista sisäistä dynamiikkaa pyrkiessään rodullistamaan juutalaiset ja muslimit äärimmäiseksi ”toiseksi”, joka on päättäväisesti suuntautunut ”meidän” tuhoamiseemme." Zia-Ebrahimi kutsuu tätä prosessia "salaliittolaismaiseksi rodullistamiseksi". Zia-Ebrahimin mukaan Bat Ye’orin kuvaus Eurabiasta muistuttaa kolmella tavalla natsipropagandaa Siionin viisaiden pöytäkirjasta: juutalaisia ja muslimeja käsitellään yhtenäisenä ryhmänä, heidän vaarallisuuttaan liioitellaan, kun  ottaa huomioon heidän todellisuudessa syrjäytetty asemansa, ja heillä katsotaan olevaan liittolaisia, jotka muodostavat "viidennen kolonnan". 

 Myönteistä arviointia 
Bat Ye’orin Eurabia-teoria on saanut akateemista tukea. Teorian kannattajiin lukeutuvat Princetonin yliopiston arabian professori Bernard Lewis, oxfordilainen historioitsija sir Martin Gilbert, menestyskirjailija ja professori Niall Ferguson sekä historioitsija Daniel Pipes.

Bernard Lewis ennustaa, että Eurooppa on kuluvan vuosisadan loppuun mennessä muslimienemmistöinen. Niall Ferguson toteaa, että  historioitsijat tulevat  jonain päivänä pitämään profeetallisena Bat Ye’orin käsitettä "Eurabia". 

Martin Gilbert kirjoittaa: "Bat Ye'or esittelee laajan valikoiman historiallisia ja nykyisiä asiakirjoja ja faktoja kertoakseen, kuinka Euroopan unioni on vaarassa romahtaa vihamielisyyden edessä, jota islam kohdistaa Euroopan eettisiin arvoihin ja periaatteisiin."

Daniel Pipes toteaa, että ”Bat Ye’or on jäljittänyt Euroopan viimeisten kolmenkymmenen vuoden lähes salatun historian ja osoittanut vakuuttavasti, kuinka euroarabialainen dialogi on kasvanut pienestä keskusteluryhmästä koko mantereen islamisoitumista edistäväksi moottoriksi. Kuvaillessaan tätä ilmiötä hän tarjoaa samalla älylliset välineet, joilla sitä voidaan vastustaa." 

Historioitsija Joel Fishmanin mielestä teos on tärkeä kontribuutio, jonka arvo ajan myötä vain kasvaa.

 Katso myös 
 Islamin kritiikki
 Islam Euroopassa
 Väestönvaihtoteoria

 Lähteet 



 Viitteet 

 Kirjallisuutta 






 Aiheesta muualla 
 Huovinen, Arto: Vastajihadistien outo maailma Kansan uutiset. 26.7.2011.
 Vaïsse, Justin: Eurabian Follies  Foreign Policy. 2010. 

Luokka:Etnisiin ryhmiin liittyvät salaliittoteoriat
Luokka:Arabivastaisuus
Luokka:Islamofobia
Luokka:Äärioikeisto
Luokka:Valkoisten kansanmurha